OD, OS = Pravé oko, Ľavé oko OD znamená oculus dextrus, čo je v preklade z latinčiny pravé oko. OS je oculus sinister, čo znamená v latinčine ľavé oko. V klasickom predpise od očného lekára vôbec nemusí byť napísane OD/OS ale nájdete v ňom napísané jednoducho pravé oko/ľavé oko. SPH = Sféricka dioptriaSférická dioptria je jednotka, ktorá označuje silu šošovky potrebnej na korekciu vašej zrakovej vady. Sférická dioptria môže mať znamienko + (ak koriguje ďalekozrakosť) alebo znamienko – (pri korekcii krátkozrakosti).CYL + OS = Cylindrická dioptria a jej os nastavenia Cylindrická dioptria je sila šošovky potrebnej na korekciu astigmatismu. Cylindrické dioptrie bývajú spravidla nastavené do určitej osy, v ktorej pôsobí ich sila. Prizma + BázaPrizmatická dioptria je potrebná na korekciu strabizmu (škúlenia). Prizma ohýba paprsky svetla pred okom tak, aby dopadali priamo na miesto najostrejšieho videnia škúliaceho oka.Každá prizmatická dioptria láme paprsok smerom k bázi, čo je najhrubšie miesto šošovky. Báza môže byť označovaná BO (báza von), BI (báza dnu) , BU (báza hore), BD (báza dole), BT (báza temporálne), BN (báza nasálne). PD = vzdialenosť medzi zrenicamiPupilárna dištancia PD alebo inak povedané vzdialenosť medzi zrenicami. Táto vzdialenosť býva uvádzaná v milimetroch a je veľmi dôležitá, aby bol optický stred skla priamo pred vašimi očami. Ak sa tento údaj na recepte nenachádza, tak sa nemusíte obávať, v očnej optike sa tento údaj povinne meria. ADD = adíciaAdícia je prídavok do blízka. Ide o údaj, ktorý sa predpisuje u klientov, ktorí majú po 40. roku života, majú presbyopiu a potrebujú špeciálny prídavok dioptrie pri čítaní na blízko. Pracujeme s ním tak, že ku predpisu na diaľku pričítame tzv. adíciu a vďaka tomu nám vznikne predpis na blízko. PlanPlan bývajú označené šošovky, ktoré majú hodnotu 0,00 dioptrie.